Valgjärve valla vapp

Valgjärve valla vapp on Põlva maakonnas asunud endise Eesti haldusüksuse Valgjärve valla vapp.

Vapp kinnitati 2005.

 Vapi kirjeldus 
Kuldsel kilbil sinine lainelõikeline piit ja must, kuldse nokaga kotkapea.

Põhjendus
Kotkapea meenutab, et valla territoorium on Eestis üks tähtsamaid konnakotkaste pesitsemisalasid. Konnakotkas on eelkõige hästi hooldatud ja niidetud põldulel pesitseja. 

Vapikilbi kollane taustvärv sümboliseerib kuldseid viljapõldusid, valla elanike töökuse tulemusel saavutatavat jõukust ning materiaalseid ja vaimseid hüvesid. 

Vapi sinine lainelõikeline piit on vete (Valgjärve ja teiste vallas asuvate veekogude) võrdkuju, aga samuti ka taevaavaruse ning optimistlike tulevikupüüdluste sümbol. Laineline joon iseloomustab ka vallale iseloomulikku kuppelmaastikku.

 Vaata ka 
Valgjärve valla lipp

 Välislingid 
Valgjärve valla sümboolika Riigikantselei kodulehel

Kategooria:Eesti endiste valdade vapid
Kategooria:Põlva maakonna vapid
Vapp